
Riigihanke „Narva linna haljasalade hooldustööd 2010-2011” 

avatud hankemenetluse tulemuste kinnitamine
1. Asjaolud ja menetluse käik
Narva Linnavalitsuse (NLV) 27.01.2010 korraldusega nr 85-k „Riigihanke «Narva linna haljasalade hooldustööd 2010-2011» avatud hankemenetluse korraldamine“ kinnitati juurde-lisatud hankedokumendid (HD) ning tehti Narva Linnavalitsuse Linnavara- ja Majandus-ametile (LVMA) ülesandeks viia läbi hankemenetlus. LVMA avaldas 04.02.2010 riiklikus riigihangete registris hanketeate nr 117061 „Narva linna haljasalade hooldustööd 2010-2011“.
15.03.2010 avas Narva Linnavalitsuse 29.12.2005. korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjon, piir-kondade kaupa, tähtaegselt laekunud pakkumused ning kontrollis nõutud pakkumusvormide ja kvalifikatsioonidokumentide olemasolu. Komisjoni 29.03.2010 koosolekul toimus riigi-hanke kõigis üheksas piirkonnas pakkujate kvalifitseerimine, pakkumuste vastavaks tunnista-mine ja eduka pakkumuse väljaselgitamine. 

Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. 
HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse regulatsioon. Riigihankemenetlus on avalik-õiguslik erimenetlus, millekohane reeglistik sisal-dub ammendavalt riigihangete seaduses. Seega on käesoleva korralduse puhul tegemist mitte haldusaktiga HMS § 51 mõistes, vaid hankija otsusega riigihangete seaduse tähenduses. 
Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujaid teavitama. Hankija teavi-tamiskohustuse sätestab RHS § 54 ning RHS § 121 lg 1 seob vaidlustustähtaja kulgemise pakkuja teadasaamisega oma õiguste rikkumisest.
Vastavalt RHS § 37 lg-le 1 esitab hankija riiklikule riigihangete registrile kümne päeva jooksul pärast hankemenetluse lõppemist registri veebilehe kaudu riigihanke aruande. Hanke-menetluse lõppemise alused sätestab RHS § 29 lg 3. Viidatud sätte kohaselt lõpeb hanke-menetlus muu hulgas hankelepingu või raamlepingu sõlmimisega.
3. Otsus
Kinnitada riigihanke «Narva linna haljasalade hooldustööd 2010-2011» (viitenumber: 117061) avatud hankemenetluse tulemused vastavalt juurdelisatud Narva Linnavalitsuse riigi-hanke konkursikomisjoni protokollidele.
4. Rakendussätted

4.1. Hankija otsus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustus-komisjonile sellekohase vaidlustuse.

